Toomas Tiivel

Toomas Tiivel (sündinud 10. veebruaril 1952 Tartus) on Eesti bioloog ja diplomaat, 1994. aastast eluaegne suursaadik. 

 Elukäik 
Ta on lõpetanud Tartu Riikliku Ülikooli bioloogina 1975. Töötanud aastatel 1974–1992 Eesti NSV Teaduste Akadeemias (Eksperimentaalbioloogia Instituut, Keemilise ja Bioloogilise Füüsika Instituut, TA Kirjastus). Bioloogiateaduste kandidaat (PhD) 1985.

Aastatel 1993–1997 töötas ta Tallinna Pedagoogikaülikooli bioloogiaprofessorina. 

Ta on üks eesti teoreetilise bioloogia kevadkoolide peaorganisaatoreid. 

1992. aastast on ta töötanud Eesti Vabariigi Välisministeeriumis (1994–1998 erakorraline ja täievoliline suursaadik Läti Vabariigis ja 2000–2004 Rootsi Kuningriigis), Šhanghai EXPO 2010 Eesti peakomissar (2008–2010).

Ta on olnud aastatel 2009–2017 Eesti Looduseuurijate Seltsi asepresident ja 2019–2021 Eesti Looduskaitse Seltsi president.

Ta oli Akadeemilise Inglise Klubi ja on Viskiklubi UBC president.

Aastatel 1993–1997 oli ta Eesti Taassünni auhinna žürii liige.

Teoseid
 "Oma maa vaim. Eesti Taassünni auhind 1993-1997". (koost. koos Doris Kareva ja Kalevi Kulliga). 2000 
 "Viskimaailma teejuht". Hermes, 2007
 "Viinad ja peenemad napsid". Hermes, 2009
 "Ehe rõõm". Varak, 2011
 "Maailma napsid". Kammerdisain, 2016
 "UBC. Aastakümnete raamat". (koostaja) Tallinn, 2020
 "Elu on sümbioos". Eesti mõttelugu 160. Ilmamaa, 2021
 "Eesti eluteaduse hoidja". (toim. koos Andres Koppeli ja Kalevi Kulliga). TÜ Kirjastus, 2022

Tunnustus
 1980 – tema järgi on nimetatud habesääsklase liik Ceratopogon tiiveli. Selle liigi esmakirjeldaja oli Hans Remm. 
 1998 – Läti Vabariigi Kolme Tähe orden
 2002 – Euroopa Teaduste ja Kunstide Akadeemia liige
 2006 – Portugali Teeneteordeni komandör
 2004 – Rootsi Kuningriigi Põhjatähe Ordeni Komandöri Suurrist

Isiklikku
Irene Tiivel oli Toomas Tiiveli ema.

Välislingid
 Toomas Tiivel ETIS

Kategooria:Eesti bioloogid
Kategooria:Eesti zooloogid
Kategooria:Eesti suursaadikud Lätis
Kategooria:Eesti suursaadikud Rootsis
Kategooria:Tartu Ülikooli bioloogia-geograafiateaduskonna vilistlased
Kategooria:Eesti Üliõpilaste Seltsi liikmed
Kategooria:Kolme Tähe ordeni kavalerid
Kategooria:Sündinud 1952